Die lächerlichen Preziösen
Die lächerlige Preziöse (Originaltitel: Les Précieuses ridicules, hoochdütsch Die lächerlichen Preziösen) isch e Komödie in äim Akt vom Molière, wo am 18. Novämber 1659 im Théâtre du Petit-Boubon urufgfüert worde isch. Es isch grad noch em Stück Cinna vom Pierre Corneille zäigt worde.  Es het am köönigliche Hoof und in de Bariiser Theater groosse Erfolg ghaa.

Dr Inhalt 

Dr Gorgibus will si Dochder Magdelon und si Niässe Cathos ändlig verhüroote. Die bäide wäi aber eso lääbe, wie s in de galante Romään beschriibe wird. Dr Gorgibus verstoot nid, wo si im daas wäi erklääre und säit frustriert: "Quel diable de jargon entends-je ici? Voici bien du haut style." (dütsch: "Teufel auch, was für ein eigenes Gerede soll denn das sein? Ist wohl der hohe Stil.") Die erste zwäi Vereerer wärde abgwiise, wil si sofort e Hürootsaadraag gmacht häi. D Cathos erkläärt iirem Unggle: "Je treuve le marriage une chose tout à fait choquante. Comment est-ce qu'on peut souffrir la pensée de coucher contre un homme vraiment nu?" (dütsch: "Ich finde den Ehestand eine ganz und gar anstößige Sache. Wie kann man den Gedanken ertragen, Seite an Seite mit einem völlig nackten Mann zu schlafen?") Die bäide Freiherre, wo abgwiise worde si, verchläide iiri Diener as extravaganti Aadligi. Si dräije dr Spiess im ene Verwäggsligsspiil um und mache die "pecques provinciales" (dütsch: "dumme Gäns us dr Browinz") lächerlig. Dr Gorgibus isch ganz verruckt wägen em Erger und de Usgoobe, won er wäge dr Magdelon und dr Cathos ghaa het und wünscht, ass die ganzi romaneski Litratuur zum Düüfel gieng.

Weblingg 
 Vollständigi dütschi Fassig vom Stück bim Projekt Gutenberg

Fuessnoote 

Theaterstück
Literarischs Wärk (17. Joorhundert)
Literarischs Wärk uf Französisch
Literarischs Wärk